#



**ΕΛΛΗΝΙΚΗ ΔΗΜΟΚΡΑΤΙΑ**

 **ΕΠΙΜΕΛΗΤΗΡΙΟ ΧΙΟΥ**

**Ταχ. Δ/νση : Φιλ. Αργέντη 8 Χίος, 7 Ιουλίου 2016**

 **82 100 - Χίος Αριθμ. Πρωτ. 681**

**Τηλέφ. : (22710) 44330, 44331**

**ΦΑΞ : (22710) 44332**  Προς: κ. Νικόλαο Τόσκα

**e-mail :** **epimelit@otenet.gr**Υπουργό Προστασίας του Πολίτη

**ΘΕΜΑ : Σοβαρές συνέπειες στην εικόνα του νησιού από την ταλαιπωρία χιλιάδων Τούρκων επισκεπτών λόγω της κατάρρευσης του Συστήματος Ελέγχου Διαβατηρίων**

 Αξιότιμε κε Υπουργέ,

Αναγκαζόμαστε να επανέλθουμε στο κρίσιμο θέμα που αφορά την εύρυθμη λειτουργία του Τελωνείου Χίου καθώς παρά τις επανειλημμένες οχλήσεις μας τα προβλήματα διογκώνονται.

Όπως γνωρίζετε το τελευταίο χρονικό διάστημα το νησί μας αντιμετωπίζει τις σοβαρές συνέπειες των ανεξέλεγκτων προσφυγικών ροών αλλά και του εγκλωβισμού επί μακρόν σε αυτό μεγάλου αριθμού προσφύγων .

Η τουριστική κίνηση έχει πληγεί καίρια και η μοναδική αγορά, η οποία σε αυτή τη χρονική περίοδο λειτουργεί ως αιμοδότης του κλάδου του τουρισμού και όχι μόνο είναι αυτή της Τουρκίας .

Τις τελευταίες ημέρες ωστόσο λόγω της προβληματικής λειτουργίας του Συστήματος Ελέγχου Διαβατηρίων χιλιάδες Τούρκοι επισκέπτες υπεβλήθησαν σε άνευ προηγουμένου ταλαιπωρία αναμένοντας για ώρες να ξεκινήσει ο έλεγχος διαβατηρίων . Οι εικόνες αυτές που εκτυλίχθηκαν στο Τελωνείο Χίου αμαύρωσαν –ελπίζουμε όχι ανεπανόρθωτα- την «εικόνα» του νησιού μας.

Σας ζητούμε την άμεση επίλυση των τεχνικών αστοχιών του **Συστήματος Ελέγχου Διαβατηρίων, καθώς και την πρόβλεψη εναλλακτικών τρόπων ελέγχου σε περίπτωση βλάβης . Σας δηλώνουμε ότι σε περίπτωση επανάληψης τέτοιων φαινομένων θα προασπίσουμε τα συμφέροντα των μελών μας με κάθε νόμιμο μέσο.**

Ο Πρόεδρος

 Γεώργιος Γεωργούλης

Χίος, το Νησί της ΜΑΣΤΙΧΗΣ

##